Reisile kaasa Kuubas on niiske ja soe subtroopiline kliima. Ka vihmahood on võimalikud. Võtke reisile kaasa kerged ja õhku läbi laskvad rõivad päevasel ajal kandmiseks ning midagi soojemat jahedamateks õhtuteks. Hädavajalikud on mugavad jalanõud. Tugev päikesekreem, kõik vajalikud arstimid, hügieenitarbed, sääsetõrjevahend ning adapter on soovitav kaasa võtta Eestist, sest kohapeal on neid raske hankida.  Osade elektroonikaseadmete nagu nt sülearvuti maale toomine ei ole soovitatav aega võtvate  tolliprotseduuride tõttu. Raadiotelefonide ning GPS-seadmete maale toomine on keelatud.